વૈશ્વિક બજારમાં ક્રૂડમાં તેજી જોવા મળી રહી છે અને તેના કારણે ક્રૂડની આયાતનું બિલ પણ ઊંચું આવે તેવી શક્યતા છે, જે દેશના આર્થિક વિકાસને પણ અસર કરી શકે છે અને તેના જ પગલે ઓઇલ કંપનીઓના શેર પ્રેશરમાં જોવા મળ્યા છે. એ જ પ્રમાણે સરકાર સામે વિરોધ પક્ષ જે રીતે એક્ટિવ થયા છે તેના કારણે પણ બજારનું સેન્ટિમેન્ટ બગડ્યું છે. આગામી સપ્તાહે એપ્રિલ એક્સપાયરી છે. એક્સપાયરી પૂર્વે બજારમાં બંને તરફની વધ-ઘટ જોવા મળી શકે છે. એ જ પ્રમાણે કેટલીક અગ્રણી કંપનીઓનાં પરિણામ પણ આગામી સપ્તાહે આવશે. બજારની નજર તેના ઉપર રહેશે. નોંધનીય છે કે ૨૬મી એપ્રિલે એક્સપાયરી છે.